 Acewwiq: D tamedyazt i d-ttawin-t tlawin d yargazen deg lawan n uxeddim , qarentid s talɣa n ugraw neɣ yal yiwen iman-is .Tabadut n ucewwiq n Ǧellawi : “ Acewwiq yettawi-t-id umdan , neɣ tarbeεt n yimdanen s usexdem n ṣṣut-nsen , mebɣir alalen wiyaḍ n lmuziga”.1  Tibuɣarin: D tamedyazt i d-tawin deg tegnatin n lferḥ am tmeɣra , lawan n tuqna n lḥenni , d tilawin i t-id-yettawin , deg-s ttawint-d ɣef wayen yelhan i bab n tmeɣra  Amεeẓber: Ǧellawi deg yiwet n tbadut i d as-yefka i wemɛezbar «Amɛeẓbar d yiwen n ṣṣenf n tmedyazt taqdimt, deg-s i d-yettili umjadel ger sin imedyazen, neɣ ger snat trebbaɛ. Yal tama tekkat lǧeḥd-ines iwakken ad d-tessifrer tikta-s, ad d-tban nnig tayeḍ. Tikwal yessawaḍ lḥal ɣer tquṛanin, tid i d-igellun s cwalat d imenɣan imeqqranen».2  Adekkar: D tamedyazt n tesreḍt tettili mi ara yilli lmeyyet, ttawint-id yergazen deg yiḍ seld timṭelt s talɣa n teqṣiḍin.